CELEX: 31981D0430
Language: el
Date: 1981-06-15 00:00:00
Title: 81/430/ΕΟΚ: Απόφαση τής Επιτροπής τής 15ης Ιουνίου 1981 περί περατώσεως τής διαδικασίας αντιντάμπινγκ πού αφορά ορισμένα είδη σωλήνων άνευ συγκολλήσεως από μή κεκραμένους χάλυβες καταγωγής Ισπανίας

Avis juridique important

|

31981D0430

81/430/ΕΟΚ: Απόφαση τής Επιτροπής τής 15ης Ιουνίου 1981 περί περατώσεως τής διαδικασίας αντιντάμπινγκ πού αφορά ορισμένα είδη σωλήνων άνευ συγκολλήσεως από μή κεκραμένους χάλυβες καταγωγής Ισπανίας  

Επίσημη Εφημερίδα αριθ. L 165 της 23/06/1981 σ. 0027

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Ιουνίου 1981  περί περατώσεως της διαδικασίας αντιντάμπινγκ που αφορά ορισμένα είδη σωλήνων άνευ συγκολλήσεως από μη κεκραμένους χάλυβες καταγωγής Ισπανίας  (81/430/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους των χωρών μη μελών της Ευρωπαϊκής Οικονομικής Κοινότητος (1), και ιδίως το άρθρο 9,  τη γνώμη της Συμβουλευτικής Επιτροπής η οποία συνεστήθη δυνάμει του κανονισμού (ΕΟΚ) αριθ. 3017/79,  Εκτιμώντας:  ότι, τον Αύγουστο του 1979, η Επιτροπή έλαβε την καταγγελία την οποία υπέβαλε η Comite de Liaison de l'Industrie du Tube d'Acier de la Communaute Europeenne, εξ ονόματος των παραγωγών σωλήνων άνευ συγκολλήσεως της Γερμανίας και του Ηνωμένου Βασιλείου, των οποίων η παραγωγή αθροιζόμενη αποτελεί το μέγιστο τμήμα της συνολικής παραγωγής του εξεταζόμενου προϊόντος στην Κοινότητα· ότι η καταγγελία περιείχε αποδεικτικά στοιχεία αφ' ενός για την ύπαρξη ντάμπινγκ και επιδοτήσεων στην περίπτωση των σωλήνων άνευ συγκολλήσεως από μη κεκραμένους χάλυβες, οι οποίοι περιλαμβάνονται στις κλάσεις 73.18-13, 23, 27, 28, 72 και 74 του κώδικα NIMEXE και είναι καταγωγής Ισπανίας και αφ' ετέρου για την ύπαρξη υλικών ζημιών προερχομένων από το γεγονός αυτό·  ότι τα αποδεικτικά στοιχεία ήταν επαρκή ώστε να δικαιολογούν την έναρξη σχετικής έρευνας καί, ως εκ τούτου, η Επιτροπή ανήγγειλε με ανακοίνωσή της, στην Επίσημη Εφημερίδα των Ευρωπαϊκών Κοινοτήτων (2), την έναρξη έρευνας όσον αφορά τις εισαγωγές στην Κοινότητα σωλήνων άνευ συγκολλήσεως οι οποίοι περιλαμβάνονται στις προαναφερθείσες κλάσεις του κώδικα NIMEXE, και είναι καταγωγής Ισπανίας, και προέβη στην έναρξη της σχετικής έρευνας σε κοινοτικό επίπεδο·  ότι, επειδή η εξέταση των στοιχείων απέδειξε αφ' ενός την ύπαρξη επιδοτήσεως, δυνάμενης να αντισταθμισθεί, των εξαγωγών προς την Κοινότητα των αναφερθέντων προϊόντων καταγωγής Ισπανίας και αφ' ετέρου την ύπαρξη ζημίας η οποία προκλήθηκε από την εισαγωγή τους προς κατανάλωση εντός της Κοινότητος, και επειδή συμφέρον της Κοινότητος είναι να υπάρξει παρέμβαση, το Συμβούλιο επέβαλε δυνάμει του κανονισμού (ΕΟΚ) αριθ. 3072/80 (3) οριστικό αντισταθμιστικό δασμό επί των σωλήνων άνευ συγκολλήσεως από μη κεκραμένους χάλυβες οι οποίοι περιλαμβάνονται στις κλάσεις 73.18-13, 23, 27, 28, 72 και 74 του κώδικα NIMEXE και είναι καταγωγής Ισπανίας·  ότι, όσον αφορά το θέμα του ντάμπινγκ και της ζημίας την οποία προκαλεί, η Επιτροπή προσπάθησε να συγκεντρώσει και να επαληθεύσει όλες τις πληροφορίες τις οποίες έκρινε αναγκαίες και προέβη σε έλεγχο στην Ισπανία των εγκαταστάσεων των διαφόρων επιχειρήσεων, οι οποίες ασχολούνται με την παραγωγή και την εξαγωγή του εξεταζόμενου προϊόντος και συγκεκριμένα τών: Babcock and Wilcox Espanola SA (Bilbao), Tubos Reunidos SA (Bilbao), Tubexport (Bilbao), η οποία ενεργεί ως κοινή εξαγωγική επιχείρηση των δύο προηγουμένων και της Tubacex Comercial SA (Bilbao), η οποία εξάγει προϊόντα παραγόμενα από την Tubacex SA (Llodio, Alva)· ότι η Επιτροπή προέβη σε έλεγχο των εγκαταστάσεων των κυριοτέρων επιχειρήσεων της Γερμανίας και του Ηνωμένου Βασιλείου καθώς και των εταιρειών οι οποίες εκπροσωπούνται από την καταγγέλλουσα και συγκεκριμένα: στη Γερμανία, των Mannesmann Roehren-Werke AG (Duesseldorf), Eisenwerkgesellschaft Maximilianshuette GmbH (Suelzbach-Rosenberg), Neunkircher Eisenwerk AG (Homburg) και Stahlrohrverband eV (Duesseldorf), στο Ηνωμένο Βασίλειο, των British Steel Corporation Tubes Division (Corby, Northamptonshire), TI Tube Division Services Ltd (Birmingham) και TI Weldless Ltd (Wolverhampton)· ότι όλοι οι εισαγωγείς οι οποίοι είναι γνωστοί ως ενδιαφερόμενοι διατηρούν απόθεμα· ότι ο ανταγωνισμός μεταξύ των ισπανών και των κοινοτικών παραγωγών παρατηρείται στο επίπεδο της πωλήσεως στους διατηρούντες αποθέματα, με αποτέλεσμα οι τιμές στις οποίες μεταπωλούν οι τελευταίοι και τα ενδιάμεσα έξοδα να μην υπεισέρχονται στον υπολογισμό της ζημίας· ότι, υπό τις συνθήκες αυτές, η Επιτροπή δεν θεωρεί απαραίτητο να προβεί σε οποιονδήποτε έλεγχο των εγκαταστάσεων αυτών των εισαγωγέων·  ότι, προκειμένου να καθορισθεί το περιθώριο ντάμπινγκ, η Επιτροπή προέβη σε έλεγχο αντιπροσωπευτικού δείγματος αποστολών εξαγωγής κατά την περίοδο από τον Οκτώβριο του 1978 μέχρι τον Σεπτέμβριο του 1979 καθώς και σε διεξοδική ανάλυση των αποστολών εξαγωγής κατά τους μήνες Ιούνιο και Οκτώβριο του 1979 · ότι οι τιμές αυτές συγκρίθηκαν μία προς μία, με βάση τις τιμές εκ του εργοστασίου, με τις τιμές που ισχύουν στην εσωτερική αγορά των εξαγωγέων κατά τον ίδιο χρόνο και για τους σωλήνες παρεμφερούς τύπου και διαστάσεων·  ότι οι εξαγωγείς υποστήριξαν ότι η τιμή εξαγωγής εκ του εργοστασίου πρέπει να προσαρμοσθεί, προσαυξανόμενη κατά το ποσό μειώσεως του φόρου εξαγωγής, το οποίο κατεβλήθη από τις ισπανικές αρχές βάσει της τιμής fob του εξαχθέντος προϊόντος· ότι προκειμένου να καθορισθεί το περιθώριο ντάμπινγκ, και υπό την επιφύλαξη του ζητήματος αν η εν λόγω μείωση του φόρου αποτελεί επιδότηση των εξαγωγών, το ανωτέρω αίτημα εγκρίθηκε·  ότι οι ανωτέρω υπολογισμοί απέδειξαν την ύπαρξη ντάμπινγκ· ότι, κατά την περίοδο μεταξύ του Οκτωβρίου 1978 και του Οκτωβρίου 1979, το περιθώριο κυμάνθηκε από 0 % ως 79,15 % της τιμής εξαγωγής· ότι τον Ιούνιο του 1979 το σταθμισμένο μέσο περιθώριο ντάμπινγκ ήταν 24,3 % και τον Οκτώβριο του 1979 25,18 %·  ότι, σχετικά με τη ζημία την οποία υπέστη η βιομηχανία της Κοινότητος, η Επιτροπή διερεύνησε το θέμα των επιδοτήσεων και κατέληξε, αφού έλαβε υπόψη της και τους άλλους παράγοντες που επηρεάζουν την κατάσταση της βιομηχανίας, στην οριστική διαπίστωση ότι οι εξεταζόμενες εισαγωγές προκάλεσαν ή απειλούσαν να προκαλέσουν υλικές ζημίες στην ενδιαφερόμενη βιομηχανία της Κοινότητος·  ότι, ωστόσο, η ζημία που είναι δυνατόν να αποδοθεί στην επιδότηση έχει σήμερα εξουδετερωθεί με την επιβολή αντισταθμιστικού δασμού 11,75 %· ότι προ της επιβολής του δασμού, τον Οκτώβριο του 1979, η τιμή πωλήσεως ενός ισπανικού σωλήνα άνευ συγκολλήσεως ήταν κατά 12,6 % κατώτερη από την τιμή του αντίστοιχου σωλήνα κοινοτικής παραγωγής στη Γερμανία, και κατά 17,36 % κατώτερη στο Ηνωμένο Βασίλειο· ότι συνεπώς μεγάλο μέρος της μειώσεως της τιμής πρέπει να έχει αντισταθμισθεί·  ότι, επί πλέον, οι εισαγωγές ισπανικών σωλήνων άνευ συγκολλήσεως στην Κοινότητα σημείωσαν κάθετη πτώση από το τέλος του 1979· ότι το 1979 ήσαν 40 688 τόνοι από τους οποίους 23 021 τόνοι εισήχθησαν στη Γερμανία και 7 265 τόνοι στο Ηνωμένο Βασίλειο· ότι κατά τους πρώτους έξι μήνες του 1980 οι εισαγωγές στη Γερμανία και το Ηνωμένο Βασίλειο ήταν, αντιστοίχως, 5 369 τόνοι και 3 179 τόνοι·  ότι κατά την περίοδο Ιουλίου - Νοεμβρίου του 1980 εισήχθησαν μόνο 425 τόνοι στη Γερμανία, και κατά την περίοδο Ιουλίου - Δεκεμβρίου του 1980 μόνο 861 τόνοι στο Ηνωμένο Βασίλειο·  ότι, κατά συνέπεια, η Επιτροπή κατέληξε στο συμπέρασμα ότι η ύπαρξη ντάμπινγκ, το οποίο διαφέρει από τις επιδοτήσεις, δεν είναι από μόνη της πηγή υλικής ζημίας για τη βιομηχανία της Κοινότητος· ότι, ως εκ τούτου, δεν είναι αναγκαίο να ληφθούν μέτρα άμυνας κατά των ντάμπινγκ πέραν αυτών τα οποία ήδη ισχύουν κατά των επιδοτήσεων των οποίων διαπιστώθηκε η ύπαρξη·  ότι, υπό αυτές τις συνθήκες, πρέπει να περατωθεί, όσον αφορά το θέμα του ντάμπινγκ, η έρευνα που αφορά τις εισαγωγές ορισμένων ειδών σωλήνων άνευ συγκολλήσεως από μη κεκραμένους χάλυβες, καταγωγής Ισπανίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο μόνο  Η έρευνα αντιντάμπινγκ η οποία αφορά τις εισαγωγές ορισμένων ειδών σωλήνων άνευ συγκολλήσεως από μη κεκραμένους χάλυβες καταγωγής Ισπανίας τερματίζεται.  Έγινε στις Βρυξέλλες, στις 15 Ιουνίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. C 264 της 19. 10. 1979, σ. 2.  (3) ΕΕ αριθ. L 322 της 28. 11. 1980, σ. 30.